José Martí celebra el bon acolliment de la nova marca turística en Fitur 2021 i la positiva promoció de la província en el mercat nacional\nEl president de la Diputació apel·la a la “prudència” però confia que l'arribada de l'estiu “ens vaja portant a poc a poc a la normalitat a nivell turístic”\nMartí ha valorat positivament l'acolliment que ha tingut en el sector la nova marca, dissenyada per Gimeno Gràfic, “una marca que mostra la pluralitat cromàtica que representa la diversitat de tradicions i paisatges que té la nostra província, que uneix en pocs quilòmetres la nostra costa amb el magnífic interior que tenim’’.\nEl president ha assegurat que el sector turístic està veient com van millorant a poc a poc les previsions, amb l'augment progressiu de les reserves. No obstant això, continua apel·lant a la prudència a l'espera d'acostem a un estiu que confiem vaja en clara línia cap a la normalitat’’. A més, s'ha mostrat satisfet amb la nova línia de vols anunciada en Fitur entre Castelló i Sevilla, que ‘’contribuirà al posicionament de la província en el mercat nacional’’.\nJosé Martí ha posat en valor la promoció de la gastronomia del territori, amb Castelló Ruta de Sabor, així com el cicloturisme, “cada vegada més demandat pels esportistes”. Finalment, ha destacat la visita, entre altres, de la ministra de Turisme, Reyes Maroto; del ministre d'Agricultura, Pesca i Alimentació Luis Planas, i del president de la Comunitat Valenciana, Ximo Puig.


Dones violades: víctimes físiques i víctimes socials. - Esguard de Dona\nLa violació i mort d’una jove india a aixecat nombroses protestes, d’entre els cartells que s’ha pogut llegir portats per dones, hi havia un que m’ha semblat particularment significatiu “you can get raped, but not prostest against rape”, que si fa o no fa vol dir que pots ser violada però no pots protestar contra la violació.\nAlguns han pensat que la solució és la mort dels violadors, altres cartells demanen la castració química, però en realitat el que cal es canviar l’esquema mental que permet pensar que una dona no té el mateix valor que un home, socialment i humanament, per a evitar la tolerància cap al tractament denigrant i violent contra la dona.\nAquest enllaç sobre un acte realitzat fa uns mesos a Banyeres del Penedès, on es va reproduir el vídeo “l'Exercit dels Saris Roses”, on es pot sentir de les veus de les pròpies protagonistes, com de difícil és ser dona quan en la societat - qualsevol societat de qualsevol cultura - es creu que les dones són inferiors, o més ximples, o menys capaces, pel simple fet de ser dones; i el més trist és que de persones (homes i dones) que pensen així es troben proves arreu.\nQuant a la jove índia, va ser violada per sis homes el passat 16 de desembre a un suburbi de Nova Delhi i va morir a Singapore on havia sigut traslladada per intentar salvar la seva vida i allunyar-la del risc de patir un intent d’assassinat. La noia era una estudiant de medecina, tenia 23 anys. Per no descobrir la seva identitat se li va donar el nom de “Damini” que és un nom agafat d’una pel•lícula on una dona lluita per obtenir justícia cap a una jove violada.\nCom ella moltes dones pateixen violacions, un fet que els marca la vida psíquicament i emocionalment, però també socialment si es sabut.\nCasos en que la víctima es culpabilitzada, l’octubre passat es va publicar el cas d’una dona a Tunísia que havia estat violada per diversos policies, la qual va acabar sent acusada de comportament immoral, la dona tenia 27 anys, viatjava en el seu cotxe en companyia del seu nuvi; segons el seu relat una patrulla de policia es va apropar i va exigir diners al noi, de mentre un agent agafava 300 dinars, altres dos violaven la dona. Ella va interposar denúncia per agressió sexual, però la justícia de Tunísia va començar a investigar a la dona i la van acusar de comportament immoral perquè segons han interpretat – tot i que la advocada de la dona afirma que els policies no ho van declarar així – que quan van passar els fets la dona estava mantenint relacions sexuals amb la seva parella dins el cotxe. L’advocada interpretava que el que es volia en realitat era espantar a d’altres dones víctimes de violació perquè no fessin denuncies. L’advocada, qui presideix l’Associació de Lluita contra la Tortura, va afirmar que les violacions estaven augmentat a Tunísia; un país on existeix una de les legislacions més progressistes en favor de dona dins el món àrab, on per exemple la poligàmia està prohibida, tot i que –segons declarava l’advocada Tadhia Nasraoui, el canvi de govern amb les darreres eleccions tendeix a esdevenir cada cop més conservador com provava el fet que es volgués donar una nova Constitució on la dona passava a ser “complementaria” en lloc d’igual com ara recullen les normes.\nTornant a la Índia, una dona víctima de violació no té cap futur, si es sap; aïllades per la societat, considerades persones no respectables, i amb una visió segons la qual si el violador s’ofereix a casar-se amb la víctima el fet es minimitza.\nEl passat novembre una jove de 17 anys va ser violada al Punjab, a finals de desembre es va suïcidar prenent verí, a la nota de suïcidi va deixar escrit que ho feia per haver estat violada. Es van detenir tres persones, entre elles una dona. Es va obrir una investigació sobre l’actuació dels policies que havien intervingut perquè la família ha denunciat que havien pressionat la noia perquè retirés la denuncia.\nPerò com bé s’ha dit en relació aquests casos succeïts a la Índia, en realitat la violació es dona a qualsevol lloc del món.


El Breny - Editorial\nMAJORIA ABSOLUTA I ESTABILITAT\nEls resultats de les eleccions municipals del passat 13 de juny han dibuixat a Sant Vicenç un panorama polític inèdit des que es va constituir el primer consistori democràtic ara fa vint anys.\nMai cap partit havia aconseguit obtenir a Sant Vicenç la majoria absoluta en unes eleccions municipals i qui ha trencat amb la tendència ha estat el Partit dels Socialistes de Catalunya, que amb 1.757 vots ha sumat un total de 8 regidors, un més dels que necessitava per poder governar en solitari. Els 856 vots que va rebre Esquerra Republicana de Catalunya si bé li han servit a aquesta formació per passar de 2 a 3 regidors i per situar-se com a segona força política a l'Ajuntament, no han estat suficients, en canvi, per mantenir les dues carteres que han ocupat en la darrera legislatura. D'altra banda, la greu crisi que ha afectat a Convergència i Unió durant els mesos previs als comicis, ha passat factura a la coalició nacionalista, que amb 616 vots ha perdut un dels 3 regidors que tenia. Finalment, els 164 vots que ha obtingut el Partit Popular no han estat prou perquè aquest partit pogués mantenir el seu únic representant a l'Ajuntament.\nAmb aquests resultats, doncs, són diversos els interrogants que es plantegen de cara als propers quatre anys.\nD'una banda, caldrà veure si és cert que un govern amb majoria absoluta és un govern eficaç. Que serà un govern estable queda clar, que estabilitat sigui sinònim d'eficàcia ja és més difícil de d'afirmar. Estabilitat implica manca de conflictes, però també absència de debats entre les diferents veus polítiques. Estabilitat implica rapidesa en l'acció de govern, però també precipitació en les decisions. Estabilitat implica tenir molts clars uns objectius i unes prioritats, però també poder ignorar, si es vol, les idees dels altres grups. L'estabilitat pot, en definitiva, il·lusionar a un partit i als qui el van votar, però també pot desesperar a la resta de partits i a la resta de votants, en aquest cas la meitat dels qui va passar per les urnes el 13 de juny.\nD'altra banda, caldrà veure si ERC i CiU seran capaços d'articular una oposició constructiva i, sobretot, informativa. Només així podran conèixer els habitants de Sant Vicenç altres punts de vista sobre l'acció de govern. Al final de la legislatura sempre es té referència del que s'ha fet, però no sempre del que no s'ha fet o del que s'ha fet malament. És aquí on l'oposició hi tindrà alguna cosa a dir i és precisament això el que esperen d'aquests dos partits els ciutadans que els van votar.\nPerò segurament cal no alarmar-se i confiar en les persones que portaran les regnes del poble durant la propera legislatura. Segurament sabran estar en el seu lloc i tindran sempre present que la meitat dels ciutadans de Sant Vicenç que van votar el 13 de juny ho van fer a altres opcions polítiques. El que passa és que l'eròtica del poder exerceix una atracció tan poderosa que costa molt de creure que un govern amb majoria absoluta no es deixarà portar pel seu extraordinari poder de seducció. El Partit dels Socialistes de Catalunya té en aquests moments a Sant Vicenç la capacitat i l'oportunitat de demostrar-nos que, malgrat tot, aquesta temptació es pot vèncer. Esperem que ho aprofiti.\nNúmero actual | Hemeroteca |


Roseta, conte de la Roseta Mauri.\nAltres presentacions literàries. Roseta\nPRESENTACIÓ de ROSETA. 14 DE NOVEMBRE de 2018. Teatre Fortuny de Reus. Conte juvenil sobre la vida de la ballarina Roseta Mauri.\nEscoltar un conte, llegir-lo, és un dels primers plaers que formen part de la nostra infantesa.\nSi escoltes en boca d'algú una narració, una rondalla, un fragment de novel·la, un romanç, o llegeixes un llibre i no té il·lustracions, t'imagines els personatges, i és bonic perquè són teus, tu els has creat a mesura que el relat t'anava atrapant.\nSi llegeixes la rondalla, la historieta i et trobes amb dibuixos que la representen, llavors els pots contemplar i aturar-te en cada imatge observant, escodrinyant els detalls de cadascuna de les expressions plàstiques. Aleshores allò que envolta els protagonistes, l'entorn, l'alegria, la sorpresa, la il·lusió, la tristesa, és a dir, els sentiments descrits per les lletres, que es reflecteixen a través de les imatges, el conjunt encara pot ser més encisador.\nEscriure contes, escriure novel·les, forma part de mi, del meu món ja des de la infantesa. I em fa sentir feliç.\nEn aquest llibre que presentem, Roseta, els meus personatges de ficció, la Joëlle i l'àvia, recuperaran un ésser real d'un possible oblit a causa del pas del temps. Es tracta de Roseta Mauri, la dansarina de Reus que va triomfar a Barcelona i a Europa, sobretot a París. Ella és la protagonista. Mentre anireu llegint la història, podreu conèixer un personatge real que va tenir una vida de novel·la -gairebé de fulletó-, o de conte, plena de màgia, d'èxit, però també sempre de treball disciplinat i d'esforç.\nLlegiu, esguardeu i admireu les imatges, gaudiu amb la història de la Roseta, perquè ella, com la flor de suavíssim perfum que li dóna nom, quan dansa, és la reina de les flors.


Malgrat no poder sortir, no he pogut estar-me de fer un passeig i menjar amb la família un bon cep i uns quants rovellons. Bon profit...\nPublicat per Ferran Arizcun Arizcun en 15:27\nquin cep més sa!!! el fas a carpaccio, amb oli i vinagre? jo li ratllo parmesà pel damunt... i només de pensar-hi se'm fa la boca aigua!!! bon profit!\n4 de novembre de 2012, a les 11:54\nI deies que no sortiries...jajaja, els bolets ens tenen ben agafats!\n5 de novembre de 2012, a les 11:20\nHauriem de comprar una paella més grossa. Els bolets han d'estar amples a la paella...\npd: Felicitats per guanyar a un futur 2na, amb penals i tot. Nosaltres fútbol-samba a Donsti. Preneu nota per fixar-vos com es guanya a la Real.\n5 de novembre de 2012, a les 12:31\nMaria: el cep amb oli (deixar-lo una estoneta), sal i pebra.\n5 de novembre de 2012, a les 16:03\nAmalia: només vaig estar 30 minuts. Això no és sortir.\n5 de novembre de 2012, a les 16:04\nJosep Maria: saps que encara seguiu en descens?\n5 de novembre de 2012, a les 16:05


Ja podeu demanar l’agenda casalera 2018-2019! | Espai Casalero\n4 set, 2018 Notícies ST\nPlanifica totes les reunions casaleres del curs 2018-2019 amb l’agenda de Casals de Joves de Catalunya! I difon l’actitud casalera arreu del món!\nCasals de Joves de Catalunya vol celebrar amb totes les casaleres els 25 anys de la federació! Per això, ha editat una agenda pel curs 2018-2019, per difondre arreu els valors de l’entitat i l’actitud casalera! (Dissenyada i maquetada per Marta Ovejero (@oveja_illustrations) del CJ Can Ricart.)\nA l’agenda també hi podreu trobar què fa Casals de Joves, la llista dels casals federats i les seves activitats del curs, els recursos que podeu demanar del Banc de Recursos, tota l’Oferta Formativa i mooolt més!\nRealitzar una sola comanda conjunta per casal.\nLes agendes tenen un preu de 5€ cada unitat. Fer un únic pagament per casal al número de compte ES83 3025 0018 9114 0001 7787 (afegir a l’assumpte Agendes + Nom Casal). (Recordar que el cost real de l’agenda és 15€, la Federació de Casals de Joves en finança una part.)\nRecordar que hi ha unitats limitades. Només s’entregaran aquelles agendes que s’hagin pagat.\nCal omplir el següent formulari. El 17 de setembre és l’últim dia per fer la comanda.\nUn cop feta, ens posarem en contacte amb vosaltres per facilitar la recollida o entrega de les agendes.


nord : blog – nord\nnord : blog\nnord : blog 1 febrero 2013\nEl canvi del plató de nord·notícies salta a la vista. Amb el trasllat de Comunicacions dels Ports a la zona del Tint, els mitjans que formen part del conglomerat han renovat la imatge. La tele…\nnord : blog, nord : destaquem 3 agosto 2012\nDes de la última setmana del mes de juliol, els estudis de nord · la televisió comarcal, juntament amb les altres marques de Comunicacions dels Ports, com ara Els Ports Ràdio o el setmanari Notícies,…\nnord : blog 1 septiembre 2011\nblog: el nostre estiu diu adéu!\nEl programa estiuenc de nord· la televisió comarcal, “El Nostre Estiu”, conclou la temporada 2011 amb una petita festa. L’equip del programa celebra l’èxit d’esta edició amb una xocoltada als mateixos estudis, on només es…\nnord : blog 13 julio 2010\nL’altre dia els parlavem d’aquelles pegatines que vam trobar al fons d’un calaix i que ens van fer recordar la història més llunyana de la televisió local de Morella. Aquell TeleMorella dels anys 80 que…\nnord : blog 15 marzo 2010\nblog: fem mig any\nNord, la televisió comarcal ha complit avui, 15 de març de 2010, els seus primers sis mesos de vida. Tal i com anunciava l’eslògan promocional escollit per a la ocasió, “tot canviarà per a que…\nnord : blog, nord : vídeos 16 enero 2010\nNord pertany a diverses associacions de televisions locals de les que es nodreix de continguts. Durant el dia hi ha diverses franjes horàries on es poden veure espais com Cuina a bon preu (13.40) o…


Equipo Nizkor - Junqueras afirma que la llei d'unitat de mercat "portarà a la ruïna milers de botiguers i comerciants del país".\nJunqueras afirma que la llei d'unitat de mercat "portarà a la ruïna milers de botiguers i comerciants del país"\nEl president d'ERC, Oriol Junqueras, ha assegurat aquest dissabte que la Llei d'unitat de mercat aprovada aquest divendres pel govern de l'Estat "portarà a la ruïna i farà la vida més difícil a milers de botiguers i comerciants del país". "Estem acostumats que el govern espanyol prengui decisions en contra dels drets, dels interessos i les necessitats dels ciutadans de Catalunya", ha lamentat en el marc del Congrés Regional d'ERC de la Catalunya Central que se celebra a Solsona.\nPer això, Junqueras ha insistit a defensar la necessitat que el futur de Catalunya l'han de decidir els seus ciutadans mitjançant un referèndum perquè si aleshores "aquestes decisions tan negatives i que destrueixen el teixit comercial els ciutadans no les prendrien", s'ha mostrat convençut.\nEl president d'ERC ha remarcat que l'estat espanyol té més de 400 expedients oberts per violació de la competència comunitaris per saltar-se directives europees, sent l'estat "que més directives europees se salta". En aquest sentit, ha assegurat que es tracta "d'un cas similar".\nResposta a l'informe jurídic de Rajoy\nEn resposta al govern de l'Estat que ha encarregat un informe jurídic per veure si es pot impugnar la declaració de sobirania aprovada pel Parlament, el republicà ha afirmat que els ciutadans de Catalunya ja estan acostumats que "el govern de l'Estat impugni i ho porti tot al TC, fem el que fem i opinem el que opinem". Per això, no s'ha mostrat sorprès que l'executiu de Rajoy també vulgui fer el mateix amb la declaració de sobirania aprovada pel Parlament.\nJunqueras ha reiterat que més enllà de les consideracions jurídiques que vulgui fer el govern espanyol "estem davant una qüestió política que es resol democràticament i amb els vots dels ciutadans". Per això, ha dit que la voluntat d'ERC passa perquè els ciutadans votin "per posar el futur de Catalunya a les mans dels ciutadans i no d'uns dirigents polítics, en aquest cas del PP, que es dediquen a impugnar davant dels tribunals qualsevol decisió que pren el poble de Catalunya".\nEl republicà ha defensat que "a Catalunya i en qualsevol lloc del món una majoria de 85 a favor i 41 en contra es considera una majoria absolutíssima i qualificadíssima" i, per tant, "és evident que la voluntat de 41 no pot condicionar ni es pot imposar a la voluntat majoritària de 85 diputats al Parlament".\nDesprés de fer-se pública la sentència del cas Pallerols que declara a UDC responsable civil subsidiària i a "títol lucratiu", sense referir-s'hi explícitament, Junqueras s'ha mostrat "preocupat i profundament indignat" davant els casos de corrupció "que inunden molts parits de l'Estat i malauradament també de Catalunya" i ha tornat en reclamar que assumeixin responsabilitats aquells dirigents polítics dels partits que s'han beneficiat de malversacions de fons públics. Així mateix, ha acusat aquells partits "que s'atreveixen a acusar els altres tot i tenir "centenars de casos d'imputacions i de condemnes" en les seves files.\n[Font: El Punt Avui, Acn, Barcelona, 26ene13]


1ª Cursa de Muntanya l’Avellana Límit, a Brunyola - Tribuna Selvatana - Diari comarcal de La Selva - Actualitat, notícies, opinió...\nEsports // Brunyola\n1ª Cursa de Muntanya l’Avellana Límit, a Brunyola\nLa cursa tindrà lloc el dissabte 3 d'octubre i oferirà dos recorreguts, de 10 i 22 km, traçats en un marc idoni pels amants de l’esport, la muntanya i la natura.\nEn el marc de la Fira de l’Avellana de la Selva, que es celebrarà a Brunyola els dies 3 i 4 d’octubre, el Consell Esportiu de la Selva, el Consell Comarcal de la Selva i l’Ajuntament de Brunyola, amb el suport dels corredors locals, organitzen la 1ª Cursa de Muntanya l’Avellana Límit\nLa cursa tindrà lloc el dissabte dia 3 i oferirà dos recorreguts, de 10 i 22 km, traçats en un marc idoni pels amants de l’esport, la muntanya i la natura. La Cursa i Marxa de 10 Km durà els participants des de Brunyola fins Sant Martí Sapresa per trams majoritàriament de pista, tot i que també caldrà superar alguns corriols. El circuit de 22 km està dissenyat per atletes amb experiència, ja que suposa un repte que durà als participants fins a Santa Bàrbara, superant 800 metres de desnivell positiu.\nLes inscripcions anticipades es poden fer per internet al web www.selva.cat/esports. El termini d’inscripció finalitza el dijous 1 d’octubre a les 23h. Les inscripcions es tancaran en arribar als 300 participants. El preu de la inscripció anticipada és de 8€ pel recorregut de 10 Km i de 12€ pel de 22 Km; el mateix dia de la cursa el cost de la inscripció és de 10€ i 15€ respectivament i només es podrà fer de 8h a 9h.\nSalvador Grange Rodes // 03-10-2015 18:55 - Tordera\nMolt bona cursa amb un final "durillo "molt bon ambient , segur que l´any que ve repetirem .Gràcies a la organització que ha sigut de 10.\nSalvador Grange Rodes // 03-10-2015 18:54 - Tordera\nMolt bona cursa amb un final "durillo".molt bon ambient i una organització de 10.segur que l´any que ve repetirem .\nSalvador Grange Rodes // 03-10-2015 18:48 - Tordera\nMolt bona cursa amb un final "durillo" . Millor ambient I gràcies a la organització que ha sigut de 10 . Segur que l´any que ve repetirem.\nMarc Heras // 04-09-2015 09:51 -\nMagnífica terra per fer esport, quan arribes al poble sembla la Suissa Catalana, unes vistes increïbles!


L’octubre del 2017 va aparèixer 360upf, la nova revista institucional de la Universitat Pompeu Fabra, per prendre el pols de l’activitat de la UPF. Ho feia en format digital, abandonant el paper de l’anterior revista, UPF.EDU, i apostant per un d’innovador amb la idea d’esdevenir una eina de divulgació del coneixement de la Universitat.\nEn el primer número, el del canvi de format, vam explicar els cinc motius principals del perquè de la nova revista:\nPerquè el format multimèdia ens permet enriquir els continguts amb vídeos, arxius d’àudio, galeries fotogràfiques o elements interactius, entre d’altres.\nPerquè abandonar el format paper ajuda a reduir la petjada ecològica de la Universitat, associada als costos de producció i distribució, i contribueix, per tant, a la sostenibilitat ambiental.\nPerquè fer la revista en línia elimina fronteres i permet fer-ne una distribució personalitzada, de manera que resulta més fàcil arribar a més persones d’arreu, i fer-ho atenent els interessos de cada lector.\nPerquè les noves dinàmiques de consum de continguts, especialment entre els més joves, demostren que la gent s’informa cada vegada més a través de mitjans únicament digitals. D’aquesta manera, la UPF s’acosta millor als seus públics.\nPerquè la Universitat vol tenir un paper preponderant dins la societat i liderar també la innovació en comunicació en el camp de l’ensenyament superior.\nDeu números després, s’hi han tractat temes tan diversos com el model transversal de recerca i innovació responsables, el concepte de Benestar Planetari, la igualtat de gènere, la covid, la cultura, EDvolució o la intel·ligència artificial.\nHi ha encara molt camí per endavant i molts temes per explicar. Tot l’equip de la revista treballa número rere número per acostar de la millor manera possible la Universitat a la societat, incorporant punts de vista interns i, també, externs.\nÉs en aquesta línia de millora constant que demanem sempre als lectors suggeriments i propostes per fer que la publicació sigui al més amena possible. Es poden fer arribar a [email protected]\nSi t’has perdut algun dels números anteriors publicats fins ara, a continuació trobaràs uns enllaços per recuperar-los i llegir-los.\nEls números de l'u al deu\nLa recerca i la innovació són elements imprescindibles per impulsar el progrés i el benestar social, però no estan exemptes de crear nous riscos i dilemes ètics que ens afecten a tots...\nLa Pompeu Fabra és una universitat pública i moderna, amb tres campus situats al centre de la ciutat de Barcelona. L’aposta per una institució amb vocació urbana, que va concebre amb força el primer rector, Enric Argullol, suposava el retorn a un model universitari tradicional, propi de l’Europa continental, de situar-se al centre de les ciutats....\nLa UPF llança un ambiciós programa internacional de generació i de transmissió de nou coneixement a l’entorn del concepte de Benestar Planetari...\nLa campanya #Metoo, iniciada als Estats Units per denunciar situacions d’agressió o d’abús sexual a dones, o la campanya #onsónlesdones, posada en marxa a Catalunya per denunciar la seva invisibilitat en espais d’opinió pública com els mitjans de comunicació, són dos exemples que demostren les actuals problemàtiques de gènere...\nLa Universitat Pompeu Fabra treballa en la definició d’un model educatiu propi per respondre als nous reptes del coneixement i l’aprenentatge. Un model que expressi la singularitat de la seva naturalesa com a institució d’ensenyament i s’adeqüi a les necessitats dels professionals, les empreses i els agents socials del futur...\nNingú no preveia la magnitud de tot el que ha passat. Des de la detecció del primer cas de COVID-19 al món, a mitjans de desembre, fins al tancament dels campus de la Universitat Pompeu Fabra i de la resta d’universitats catalanes, el passat 13 de març, han transcorregut menys de 90 dies. Menys de tres mesos perquè un virus s’hagi escampat pel planeta de manera incontrolada...\nJa fa temps que les universitats i els organismes internacionals reflexionen sobre com ha d’evolucionar la internacionalització de l’educació superior. L’any 2017, el Consell Europeu va constatar que el panorama estava canviant a gran velocitat i va fixar les bases per a la creació de les futures universitats europees...\nUna de les característiques fundacionals de la Universitat Pompeu Fabra ha estat el respecte i la devoció pels valors culturals i l’humanisme. Una singularitat que s’ha anat cuidant i potenciant en cada canvi d’equip de govern i que ha desembocat, de manera natural, en l’ambiciós Programa de Cultura de la UPF...\nDotar les màquines d’intel·ligència semblant a la humana és una voluntat des de fa més de mig segle. Malgrat això, no ha estat fins a la darrera dècada quan s’està vivint un veritable boom d’aplicacions, gràcies a la millora de les xarxes neuronals, els avenços en la supercomputació i la disponibilitat de dades massives...


Important repercussió del manifest contra l’eutanàsia - e-Cristians\nImportant repercussió del manifest contra l’eutanàsia\nEl manifest per l’eutanàsia promogut per un conjunt d’entitats entorn de la plataforma Els 7000 i amb la participació destacada d’e-Cristians ha tingut una notable repercussió en els mitjans de comunicació, trencant en aquest sentit el silenci ambiental que el govern espanyol té establert entorn de la tramitació al Congrés de la llei per legalitzar l’eutanàsia. És evident d’una banda que el govern pretén tirar-la endavant perquè és una qüestió que cohesiona al seu electorat, però per una altra està incòmode per un tema que en definitiva tracta sobre la mort en plena pandèmia mortal.\nEl manifest és només el primer pas d’una acció més sostinguda que té com a objectiu preservar la vida i la seva dignitat. Al manifest el seguiran altres i nombroses iniciatives. La finalitat és fer emergir el problema a l’opinió pública i política i promoure un debat racional més enllà del joc de l’emotivisme de mostrar casos extrems, que és l’únic argument que presenten el govern i els partits que li donen suport. Els objectius de l’acció es modularan d’acord amb els escenaris possibles. El primer, en el que ara estem, el que es promou és el d’aturar la tramitació de la llei perquè aquesta fa mesos que està aturada a la mesa del Congrés sense que hagi passat encara el preceptiu debat en comissió. Si aquesta acció no prospera, la següent serà incidir sobre el debat en comissió per aconseguir la modificació de la llei de manera que no sigui possible l’aplicació de l’eutanàsia sense una prèvia generalització de les cures pal·liatives. Tot plegat ha de servir per recuperar el terreny perdut durant anys i obrir el debat sobre la cultura moral que ha de guiar als poders públics. En aquest sentit, aprendre dels errors del passat és essencial.\nPerquè la campanya tingui èxit es necessiten mitjans i participació personal.\nPer això ara formulem una crida perquè ens ajudeu econòmicament. Necessitem 7.400 euros per a les accions de la campanya. Aquí trobareu la crida. I aquí podeu fer la vostra aportació.\nTambé estem demanant la vostra implicació personal per aquells que puguin. Ja s’ha configurat un bon grup de gent que segueix obert a noves incorporacions. És el moment d’apuntar-t’hi (secretaria@e-cristians.net) abans de la primera reunió del grup sobre l’eutanàsia que durem a terme el dia 6 d’octubre.\nEstem vivint un gran moment per moltes raons.\nÉs hora d’esforçar-se més i més.\nÉs hora de començar a guanyar.


La Comissió promou la resiliència de les comunitats propenses al desastre a nivell mundial - EU Reporter\nLa Comissió promou la resiliència de les comunitats exposades a desastres a nivell mundial\nLa Comissió Europea acull la primera Fòrum de Resiliència de la UE avui a Brussel·les (28 d'abril). Els representants del món humanitari i del desenvolupament avaluaran els progressos assolits en la seva tasca de resiliència, intercanviaran les millors pràctiques i presentaran les vies per recolzar la resiliència en els països propensos als desastres.\nEl fòrum reunirà representants dels estats membres, d'altres donants, grups de reflexió i organitzacions associades de la Comissió, com les Nacions Unides, la Creu Roja, les ONG i el Grup del Banc Mundial.\nEls desastres, ja siguin de la varietat d’aparició sobtada, com els tsunamis i els terratrèmols, o la varietat recurrent, com les sequeres, maten a milions de persones cada any i infligeixen destrucció, pobresa i misèria a molts més. Els desastres complexos (on el conflicte també forma part de l’equació) també són un problema creixent. Els més pobres són els més vulnerables a l’impacte dels desastres.\nAquest problema és cada vegada més greu a causa de la freqüència i intensitat creixents de les crisis naturals i causades per l’home en els darrers anys. Per això, la construcció de la resiliència de les persones i les comunitats és una prioritat per a la Comissió Europea en la seva tasca de cooperació humanitària i de desenvolupament.\nLa resiliència és la capacitat d’un individu, una llar, una comunitat, un país o una regió per suportar, adaptar-se i recuperar-se ràpidament de les tensions i els xocs sense comprometre el desenvolupament a llarg termini. Sense esforços per augmentar la resistència, els desastres continuaran provocant patiments innecessaris, necessitats humanitàries i oportunitats de desenvolupament perdudes.\nLa construcció de la resiliència pot adoptar moltes formes. Per exemple, els programes de transferència d’efectiu per a les llars més pobres de les zones propenses a la sequera els poden proporcionar una xarxa de seguretat durant el període de l’any en què les seves reserves d’aliments es troben en el punt més baix. Els projectes de prevenció i preparació, com els sistemes d’alerta precoç o l’assegurança de desastres, també poden generar resistència, per exemple contra els riscos de tempestes tropicals i terratrèmols. El suport a la "construcció d'estats" també pot ser una mesura de resistència, mitjançant la millora de la prestació de serveis d'atenció sanitària equitatius i el desenvolupament institucional dels ministeris pertinents i la millora de la qualitat, l'abast i la cobertura de les xarxes de seguretat social per als més pobres.\nQuè fa la Comissió Europea per ajudar a construir la resiliència?\nLa resistència ajuda a reduir els danys causats per desastres i, per tant, les necessitats humanitàries i els riscos per al desenvolupament. La inversió en prevenció de desastres és una prioritat lògica per a les polítiques humanitàries i de desenvolupament. Actuar ara per reduir el patiment i les pèrdues futures és alhora ètic i rendible: invertir un euro o un dòlar en preparació pot estalviar fins a set en esforços de resposta.\nÉs per això que donar suport a les persones i les comunitats més vulnerables per consolidar la seva capacitat de recuperació forma part de les polítiques i compromisos a curt, mitjà i llarg termini de la Comissió Europea en el camp de l’ajuda humanitària, la resposta a les crisis i l’assistència al desenvolupament.\nLa Comissió dóna suport a les persones de zones amb risc per preparar-se, suportar i recuperar-se dels xocs de desastres. El 2013, més del 20% del finançament de la Comissió Europea es va destinar a la reducció del risc de desastres (DRR) i dos terços dels seus projectes humanitaris van incloure activitats de DRR, que van arribar a 18 milions de persones a tot el món.\nLa construcció de la resiliència té lloc a la cruïlla entre l'acció humanitària i el desenvolupament i requereix el compromís conjunt dels professionals d'ajuda i ajuda al desenvolupament.\nComunicació de la Comissió del 2012 "L'aproximació de la UE a la resiliència: aprendre de les crisis de seguretat alimentària" va establir les bases per al treball de la Unió Europea i va subratllar la construcció de la resiliència com a objectiu central de la seva ajuda externa.\nL' "Pla d'acció per a la resiliència en països amb crisis 2013-2020" va esbossar els passos a seguir per assolir els resultats aglutinant l'acció humanitària, la cooperació al desenvolupament a llarg termini i el compromís polític.\nLes polítiques de la UE sobre canvi climàtic, reducció del risc de desastres, agricultura, seguretat alimentària i nutricional i protecció social ja donen prioritat a la resiliència. S’han fet importants avenços per integrar la resiliència en els programes de desenvolupament i humanitaris de tots els països i regions, no només a l’Àfrica.\nQuins són els principals èxits fins ara?\nJa s’ha avançat en termes d’eficàcia millorada de l’ajuda, programació basada en el risc, flexibilitat i una rendició de comptes més gran.\nLa Comissió Europea treballa en les següents iniciatives que tenen com a eix principal la resiliència:\nAGIR (Aliança Mundial per a la Resiliència per al Sahel i Àfrica Occidental): Llançat el 2012 amb altres socis humanitaris i de desenvolupament, busca mobilitzar 1.5 milions d’euros per a la recuperació de la capacitat de resistència a la regió entre el 2014 i el 2020 i té com a objectiu assolir l’objectiu de la fam zero fins al 2032. Ara hi ha un marc establert per coordinar els governs. i els donants per millorar la seguretat alimentària i la nutrició en aquesta part del món propensa a la sequera i la desnutrició.\nSHARE ("Donar suport a la resistència de la Banya de l'Àfrica"): Llançat el 2012 després de la crisi de la fam el 2011, ha mobilitzat al voltant de 350 milions d’euros des de llavors i es farà un seguiment dels projectes de l’onzene Fons Europeu de Desenvolupament. La iniciativa treballa per millorar la gestió dels recursos de la terra i generar ingressos per a les persones dependents del bestiar. Això implica trobar remeis duradors per a la desnutrició crònica i solucions duradores per als refugiats i les poblacions arrelades.\nAliança Mundial contra el Canvi Climàtic (GCCA): Llançada el 2007 per la Comissió Europea per reforçar el diàleg i la cooperació en matèria de canvi climàtic entre la UE i els països en desenvolupament vulnerables al canvi climàtic, és una plataforma per a l’intercanvi d’experiències sobre la integració de les pràctiques de canvi climàtic a les polítiques i pressupostos.\nPrograma de preparació per a desastres (DIPECHO): El programa insígnia humanitari de la Comissió en matèria de preparació per a desastres, DIPECHO finança mesures preparatòries que inclouen sistemes de formació, creació de capacitats, sensibilització i alerta precoç per a les comunitats locals.\nMarc d’acció Hyogo posterior al 2015: La recentment adoptada Comunicació de la Comissió "El marc d’acció d’Hyogo post 2015: la gestió dels riscos per aconseguir la resiliència" és una pedra angular a l’hora de configurar una posició comuna de la UE per reduir l’impacte de desastres naturals i causats per l’home. Estableix la posició europea sobre el renovat marc internacional de l’ONU per a la reducció del risc de desastres, l’anomenat Marc d’acció Hyogo posterior a 2015 (HFA), que serveix de base per a les properes discussions entre els estats membres, el Parlament Europeu i altres parts interessades.\nEl desenvolupament i la cooperació de la Comissió Europea\nLloc web del comissari Piebalgs\nFitxa tècnica sobre la resiliència\nTemes relacionats:AGIRFòrum de Resiliència de la UEdestacat-Imatge completaAliança Mundial per a la Resiliència per al Sahel i l’Àfrica OccidentalONGMarc d’acció Hyogo posterior al 2015la Creu RojaNacions UnidesGrup del Banc Mundial\nCondicions de treball: el comissari Andor i director general de l'OIT es comprometen a reforçar la cooperació en matèria de salut i seguretat en el treball\nMillorar les normes de transport per carretera per a la indústria, els conductors i el medi ambient, diu la Comissió


En aquesta secció volem donar-te a conèixer els nostres nous projectes i les iniciatives que emprenem cada dia per millorar els nostres serveis i la nostra qualitat com a empresa de gestió esportiva.\nPromogut per INDESCAT, el clúster català de la indústria de l'esport, va presentar la campanya "Junts fem l'esport més sostenible" i el Projecte EFISport, amb la participació de 12 membres de INDESCAT, gestors i proveïdors d'instal·lacions esportives (SEAE, Duet Sports, Eurofitness, Llop Gestió de l'esport, UAB-SAF, Blautec, Fluidra, Hernando & Sauqué, Leitat, Fieldturf Poligras, Rosmiman i Top Consulting Esportiu)\nEl triple objectiu d'aquest projecte es basa en establir un marc de millora de l'eficiència energètica i elaborar un manual de millors pràctiques que reculli les conclusions, establir un pla de comunicació que permeti divulgar aquestes millors pràctiques als diferents públics implicats en una instal·lació esportiva : directors, usuaris, treballadors, i donar continuïtat a aquest projecte mitjançant el desenvolupament d'altres projectes vinculats: d'innovació, de disseny, de millors pràctiques en disseny i construcció, etc.\nEn l'informatiu TN Comarques de TV3 i al canal 3/24, es va emetre una notícia sobre el Projecte EFISport, amb imatges rodades a les nostres instal·lacions de Piscines Picornell.\nAquí podràs veure la notícia completa\nEn el nostre afany per obtenir millores i eficiència en les nostres instal·lacions, així com amb la preocupació de respectar el medi ambient, Seae ha iniciat una decidida política en l'ús i aplicació de sistemes d'eficiència energètica i de les energies renovables.\nEn aquest sentit hem emprès la iniciativa d'actuar sobre els nostres centres aplicant tot tipus d'actuacions en matèria d'eficiència. Per dur a terme aquesta política, SEAE ha signat acord amb APPLUS ENERGY alhora que explora ampliar el marc de les col.laboracións en el camp de l'eficiencia energetica i la implantació de mesures de millora mediambiental.\nApplus + és una companyia líder en assaig, inspecció, certificació i serveis tecnològics, estant present en els 5 continents i oferint els seus serveis en més de 25 sectors. APPLUS ENERGY es crea l'any 2008 com l'empresa de serveis energètics dins del grup APPLUS i basa la seva estratègia en les diverses tecnologies d'eficiència energètica.\nAquests projectes es realitzen de manera conjunta entre ambdues empreses amb l'objectiu comú de millorar el rendiment i la rendibilitat de les diferents instal·lacions.\nDins de l'ampli ventall de projectes existents, destaquem els tres més importants que estem desenvolupant actualment en els nostres centres.\nPLANTES DE COGENERACIÓ EN PISCINES BERNAT PICORNELL\nL'objectiu principal d'aquest projecte de cogeneració és reduir la despesa energètica existent a les Piscines Bernat Picornell, gràcies a la implementació i explotació d'una planta de cogeneració (tecnologia d'alta eficiència energètica) per part d'Applus i sense inversió per part de SEAE .\nLa incorporació d'aquesta planta de cogeneració permetrà obtenir energia útil amb un cost inferior al que s'hauria mitjançant un sistema de producció energètica convencional, el que suposa al voltant del 15% d'estalvi energètic anual. La planta de cogeneració funciona aproximadament 6.950 hores i cobreix el 76% de la demanda tèrmica del centre, amb un rendiment elèctric equivalent (REE) del 63,82%.\nLa implantació de la planta de cogeneració significa per al centre un percentatge d'estalvi d'energia primària (PES) del 14,4% equivalent a 1.089 MWh / any i una reducció d'emissions de CO2 a l'atmosfera de 390 tones / any.\nLa planta de cogeneració instal·lada es basa en un motor alternatiu de combustió interna de gas natural, que genera simultàniament energia elèctrica i energia tèrmica en forma d'aigua calenta, procedent del circuit de refrigeració d'alta temperatura del motor i de la caldera de recuperació dels gasos d'escapament.\nLa inversió se situa al voltant dels 600.000 € i la durada del contracte per a l'explotació de la planta és de 12 anys.\nPROJECTES DE CONVERTIDORS DE FREQÜÈNCIA\nL'objecte d'aquest pla és desenvolupar i implantar un projecte d'eficiència energètica basat en la instal·lació de variadors de freqüència en bombes, ventiladors i altres elements en els sistemes de funcionament dels nostres centres. L'acord, vàlid per a tots els centres de Gestió Integral de SEAE, té una vigència de vuit anys i esperem aconseguir un estalvi d'energia mínim del 30% del consum anterior.\nEmprendre aquest projecte suposa una inversió aproximada de 125.000 € aconseguint un estalvi net anual de 65.000 € dels quals el 50% (32.500 €) seria l'estalvi anual per a SEAE.\nD'altra banda, a part de les previsions d'estalvi, la instal·lació d'un variador de freqüència afegeix altres avantatges degudes a la regulació de la velocitat. En aquest sentit, entre altres avantatges, disminuirem les avaries mecàniques i elèctriques, reduirem els costos de manteniment i aconseguirem una reducció important de la potència elèctrica contractada.\nL'objecte d'aquesta acció és desenvolupar i implantar un projecte d'eficiència energètica en l'enllumenat de l'hotel, a partir del model ESE (Empresa de Serveis Energètics). Applus s'encarrega de dissenyar, construir, finançar i explotar el projecte durant 7 anys, assumint totes les despeses d'inversió i SEAE obté un estalvi energètic des de l'inici de la fase d'explotació.\nL'abast del projecte és el conjunt de centres de Gestió Integral de SEAE amb el plantejament del canvi i reposició de les tecnologies actuals d'enllumenat per altres més eficients que provoquin un important estalvi energètic, una millora en la il·luminació dels espais i s'allargui la vida útil de llums i projectors.\nSeae © 2022


El Consell Valencià de Cultura ha tornat a Algemesí – LA VEU D'ALGEMESÍ\nEl Consell Valencià de Cultura ha tornat a Algemesí\nHome/Cultura/El Consell Valencià de Cultura ha tornat a Algemesí\nL’última vegada que el Consell Valencià de Cultura es va reunir en sessió plenària a Algemesí va ser en el 2005. Es pot dir que aquell any començava una relació especial i molt profitosa. Les festes de la Mare de Déu de la Salut encara no havien sigut declarades Bé d’Interés Cultural. Li faltaven cinc anys per a ser-ho. I sis per a ser declarades Patrimoni Immaterial per la UNESCO, el reconeixement més important que un esdeveniment cultural pot rebre al món. Es pot dir sense faltar gens a la veritat que els informes que aleshores va elaborar el Consell Valencià de Cultura van ajudar, i de quina manera, a aconseguir-ho. Per això la visita d’este dilluns, per a celebrar la sessió plenària oberta a tots els veïns del poble, ha sigut com una mena de buscat retrobament, que s’ha volgut fer coincidir exactament amb el mateix dia en què ara fa cinc anys les festes de la Mare de Déu de la Salut van ser declarades Patrimoni de la Humanitat. Era també un 28 de novembre. El de 2011. L’alcaldessa Marta Trenzano ha rebut a la porta de l’ajuntament els membres del Consell i el seu president, Santiago Grisolía, i els ha acompanyat fins a la sala on el Consell s’ha reunit en sessió ordinària per a tractar les diferents qüestions i informes que les comissions de treball havien portat per a l’ocasió. El ple ha aprovat dos informes per a la declaració de BIC de la Diablessa i l’Oriol d’Orihuela, elaborats per la Comissió de Llegat Artístic, i dos informes més de la Comissió de Promoció Cultural: un sobre l’Avantprojecte de Llei de l’Horta i l’altre sobre el Pla Especial de l’Entorn del Jardí Botànic i la Porta de Quart de València. També ho ha fet amb un sobre el futur Centre Cultural de Bombes Gens i amb l’últim de l’ordre del dia, un informe sobre els Drets dels Xiquets. El ple, a proposta del conseller José María Lozano, ha volgut guardar un minut de silenci per la mort de l’alcaldessa de València, Rita Barberà, i al mateix temps, a proposta del conseller Vicente González Móstoles, reconéixer l’ajuntament actual pel tractament exquisit que ha donat al decés. En acabar el ple, la sessió s’ha obert als membres de l’ajuntament d’Algemesí i als veïns del poble. L’alcaldessa i Santiago Grisolía han intercanviat discursos. L’alcaldessa ha anunciat el començament del procés per a declarar BIC la plaça de bous de la vila, a proposta del plenari de l’ajuntament, i el president del Consell Valencià de Cultura ha tornat a recordar que la institució està al servei de totes les institucions. Els presidents de les comissions del CVC han explicat en públic, un a un, els temes que porten entre mans i la manera que tenen de tractar-los. Al final de l’acte el Consell Valencià de Cultura ha anat a visitar el Museu de la Festa i a la basílica de Sant Jaume, que és el centre neuràlgic de les celebracions de la Mare de Déu de la Salut i el cor del poble, ja que va ser bastida de dalt a baix amb l’esforç de tots els algemesinencs.


Compromís demana consens per "capgirar la situació" del comerç de la Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Compromís demana consens per "capgirar la situació" del comerç de la Seu\nCompromís demana consens per "capgirar la situació" del comerç de la Seu\nEl grup municipal presenta un estudi segons el qual la majoria d'enquestats creuen que les perspectives del seu negoci són negatives. La formació observa una "gran preocupació" i proposa mesures com millorar l'espai públic i replantejar la zona blava\nÒscar Ordeig presenta l'enquesta de Compromís a comerciants de la Seu\nEl grup municipal de Compromís x La Seu considera que cal "que l'Ajuntament faci de motor i lideri una proposta consensuada per capgirar la situació" del comerç de la ciutat. La formació ha presentat aquest dilluns en roda de premsa els resultats d'una enquesta que ha elaborat tot preguntant als comerciants i conclou que "la Seu té futur, però s'han de fer les coses bé" i que, entre d'altres dades, apunta que "el 55% no tenen clar si romandran oberts els propers cinc anys".\nDesprés d’analitzar les respostes d'un total de 80 establiments, Compromís reclama "un Pla de Xoc" entre els diferents sectors comercials i econòmics per revertir aquesta situació a través de diferents mesures. Entre d'altres, demanen "deixar de potenciar les grans superfícies". També consideren necessària la "recuperació de l'espai públic, amb un bon manteniment i embelliment general i amb especial atenció al centre històric".\nA més a més, CXLS apunta que cal "un replantejament total de l'actual sistema de zona blava" tenint en compte que "Mercadona ofereix més de 300 places d'aparcament gratuïtes i en canvi al centre de la Seu n'hi ha més de 300 de pagament".\nValoració negativa de Mercadona\nJustament pel que fa a la implantació d'aquest supermercat a la ciutat, el portaveu de Compromís, Òscar Ordeig, en fa una valoració negativa i creu que ha tingut "un enorme perjudici" per al comerç local, alhora que considera que no ha servit d'estímul per atraure més visitants al centre sinó que "entra menys gent al centre de la ciutat que abans de la seva instal·lació". Sobre aquest punt, el 50% dels comerciants que han participat en l'enquesta opinen que l'arribada de Mercadona ni els ha beneficiat ni els ha perjudicat, davant del 47'5% que creuen que els ha afectat negativament i el 2,5% que afirmen que els ha beneficiat. I a nivell general, el 73,7% creuen que la instal·lació de Mercadona ha afectat negativament la ciutat, el 22,5% creuen que no ha canviat res i el 3,75% creu que ha estat positiva.\nA la pregunta de com ha evolucionat el seu comerç el darrer any, el 56,2% dels enquestats per Compromís han respost que els ha disminuït l'activitat; el 37,5%, que s'ha mantingut estable, i el 6,2%, que els ha augmentat. D'altra banda, el 52,5% veu perspectives de futur "negatives" per al seu negoci, enfront del 37,5% que les veu "estables" i el 10% que les considera "positives". A nivell més general, el 78,7% veuen "dolenta" la situació del comerç local, el 17,5% la veuen "estable" i el 3,7% la consideren "bona". L'enquesta també apunta que el 66,2% veuen "dolent" l'estat del mercat setmanal, el 25% el consideren "estable" i el 8,7% pensen que és "bo", un percentatge que puja fins al 12,5% entre els comerços del centre històric. Finalment, pel que fa a les perspectives de creixement del comerç de la Seu, un 71,2% les veuen negatives (77% en el cas del casc antic), un 25% estables i un 3,75% bones.


Xarrada'8 de març' - Generalitat Valenciana\nImprimeix Xarrades 8 de Març\nXarrades 8 de Març\nXarrades 8 de Març de 2017\nCAMPANYA 8 DE MARÇ DE 2017\n"Amb motiu de la commemoració del "8 de març", dia internacional de les Dones, la Conselleria d'Igualtat i Polítiques Inclusives a través de la Direcció General de l'Institut Valencià de les Dones i per la Igualtat de Gènere se suma als actes de celebració, facilitant de manera gratuïta una campanya de sensibilització. El lema de la qual per a enguany 2017 és " La Dona, els Mitjans de Comunicació i la Publicitat"\nA pesar dels avanços i èxits en la igualtat d'oportunitats entre dones i hòmens, els mitjans de comunicació i publicitat continuen representant una imatge de la dona altament sexista i estereotipada. Tenint en compte l'enorme influència d'estos en la societat i els valors que transmeten, hem de treballar units per a canviar esta imatge i caminar cap a la igualtat.\nEsta campanya consistix en la realització d'un taller gratuït que serà impartit per Agents d'Igualtat del Servici Infodona de la Generalitat. Si bé el taller va dirigit a tota la població en general, especialment a les associacions de dones, són els Ajuntaments els que han d'efectuar la sol·licitud, encarregar-se de la difusió a la població i facilitar un local i els mitjans tècnics suficients per a la seua impartició.\nPer a sol·licitar el taller s'adjunta sol·licitud formal que una vegada omplida, haurà de remetre's abans del 10 de febrer a la següent adreça de correu electrònic (admonservicioinfodona@gmail.com), o bé per fax al número 963930004.\nLa realització del taller està prevista per al mes de març.\nUna vegada finalitzat el termini de sol·licitud, les agents d'igualtat del servici Infodona es posaran en contacte per a acordar les dates tractant d'atendre totes les sol·licituds. Els tallers es realitzaran dins de l'horari laboral de cada Centre Infodona.\nPer a poder realitzar-se este taller s'haurà de comptar amb un aforament mínim de 10 persones.\n- Relació d'Agents d'Igualtat- Centres INFODONA


206 Sobre els GRAF | adhuca't\nEs coneixen com a sigles la lletra o lletres inicials de diversos mots que s’usen com a abreviació d’un conjunt de paraules, generalment ens o conceptes (per exemple, ANC per Assemblea Nacional Catalana). D’altra banda, els acrònims són les abreviacions formades amb segments inicials o finals de mots i que són pronunciables com a paraules (per exemple, Termcat pel Centre de Terminologia Catalana). Tot i que de vegades es fan servir com a sinònims, no acaben de ser el mateix: tots dos casos corresponen a tipus d’abreviacions, però, mentre que les sigles solen estar formades exclusivament per les inicials dels mots del conjunt, els acrònims tenen més llibertat per triar els segments de les paraules de la denominació completa, ja que es pretén que es puguin llegir com un mot. Les sigles, en canvi, es poden llegir com una paraula (DUI) o bé lletrejades (com l’exemple d’ANC).\nCom a conceptes germans però distints, el tractament ortotipogràfic que se’n fa també és diferent. Els llibres d’estil dels diferents mitjans i institucions difereixen en aquest punt, per això us comento, a tall d’exemple, el criteri que seguim a la feina: escrivim totes les sigles amb majúscules fins a les quatre lletres (RFEF), i a partir de les cinc les escrivim només amb majúscula inicial si es poden llegir com una paraula (Unesco però MNCARS). En canvi, escrivim tots els acrònims només amb majúscula inicial, tinguin la llargada que tinguin (Icub, Confecom). Com és obvi, aquest criteri respon a la voluntat de no carregar els textos de capitals.\nTanmateix, com cantaven aquells, la vida és bonica però a vegades complicada, i hi ha excepcions pel que fa a l’ús de les majúscules i les minúscules, com per exemple les sigles o acrònims que han entrat al diccionari com a paraules d’ús corrent (com ara sida o radar) i també la sigla o l’acrònim que té alguna particularitat a l’hora d’escriure’s, com ara que contingui alguna minúscula, la qual sol correspondre a preposicions o conjuncions (UdG, CiU).\nCom a apunt teòric final cal dir que les sigles no es tradueixen mai, excepte en alguns supòsits, com ara els partits que tenen versió oficial en més d’una llengua (PNB) o bé quan la sigla fa referència a un concepte (ERO per expedient de regulació d’ocupació). Així, sovint escrivim sigles que en realitat no corresponen a les inicials de la versió catalana del conjunt de mots (parlem de la Unesco per la sigla en anglès, ja que en català la traducció de l’ens és Organització de les Nacions Unides per a l’Educació, la Ciència i la Cultura [i no diem pas Onuecc]).\nEls acrònims, un camp de mines\nFeta aquesta introducció sense voluntat de ser una explicació exhaustiva de la qüestió, us comento un cas curiós que vam ensopegar a la feina i que explica aquest pròleg:\nEn aquest meravellós món nostre que és la correcció, pot ben ser que un dia, després d’haver-ho trobat mil vegades, se t’encengui la bombeta i consultis un mot, locució o expressió tot i estar convençut que és correcte. I de vegades la sorpresa és majúscula quan descobreixes que no que no és bo. Hom s’ho pot agafar com una feblesa en la seva competència professional, però també es pot prendre com un avenç, per la nova fitxa mental que tindràs al cervell i per haver anat un pas més enllà en aquesta màxima que regeix el saber que és dubtar de tot (dubto, per tant existeixo).\nEl cas és que, corregint un article sobre incendis i focs forestals, tot d’una t’apareixen els GRAF, que tant es van sentir arran de l’incendi que es va esdevenir fa uns quants anys a Horta de Sant Joan. Sents campanes a la llunyania de quan fa un temps vas buscar d’on venia la sigla, i vet aquí que la cerca t’encén l’alerta vermella: segons la Viquipèdia, els GRAF són el Grup de Recolzament d’Actuacions Forestals.\nEvidentment, arrufes el nas i arqueges les celles, per allò que recolzament no és correcte en el sentit de suport, com tampoc no ho és recolzar (com a verb transitiu) en el sentit de donar suport. Es tracta d’un castellanisme, de la traducció literal d’apoyar, que sí que té aquest sentit metafòric. (Obro un parèntesi: no tinc cap dubte que recolzar acabarà entrant tard o d’hora al diccionari. Si bé el substantiu és més fàcil de substituir [suport], el català no disposa de cap verb transitiu amb aquest significat [hem de recórrer a donar suport, fer costat o perífrasis per l’estil], cosa que ens fa perdre agilitat. I hom podrà dir que per quins set sous hem de ser igual d’àgils que el castellà, i hi estic d’acord, però crec que l’economia lingüística s’acabarà imposant, una mica igual com amb recórrer [transitiu] o imputar [algú], que, si bé no són normatius, als mitjans ja s’usen amb naturalitat.)\nEl cas és que, fent una cerca ràpida del nom d’aquest grup al portal de la Generalitat i pel web en general, de seguida descobreixes que, amb bon criteri, o bé se sol elidir aquest recolzament (Grup d’Actuacions Forestals, fent passar la erra per la de Grup; fixeu-vos, però, que aleshores la sigla passaria a ser un acrònim i s’hauria d’escriure Graf) o bé se sol canviar aquest Recolzament per Reforç (Grup de Reforç d’Actuacions Forestals), aprofitant que el sentit no canvia gaire i tampoc no és desfigura la sigla, que ja és prou coneguda.\nMés enllà de quin sigui en realitat el nom propi i oficial d’aquest grup de bombers, prenguem aquest exemple per fer-nos una pregunta interessant: és lícit corregir el nom propi d’un ens? A parer meu, la línia vermella la marcaria el fet de ser públic o no. Si es tracta d’una empresa privada, el més assenyat és respectar la forma que hagin triat i mantenir el nom de la marca, que cal entendre que potser opta per la incorrecció o la transgressió ortogràfica perseguint algun fi publicitari (una mica com el programa que s’ha estrenat fa poc a Cuatro: El xef, del cuiner que es fa dir Dabiz Muñoz). Cal tenir en compte, però, que sovint aquestes llicències semblen més aviat badades que fan més riure que res més, com el cas del CaixaForum i l’empresa Grifols (proveu de llegir-les com a paraules agudes) o del teatre Arteria (plana, sembla).\nI quan es tracta d’un ens públic? L’“amb bon criteri” que he dit més amunt ja em delata: considero que quan es tracta d’un organisme públic el nom s’hauria de regir per un criteri que perseguís la correcció lingüística. Sovint els noms d’aquests ens són més neutres i descriptius, i en cap cas no es pot considerar que la funció que desenvolupen s’hagi de publicitar amb un nom, diguem-ne, impactant.\nEn el cas que ens ocupa, el dels GRAF, ens vam decantar per l’opció de substituir Recolzament per Reforç a fi de no haver de modificar la sigla. I ara algú podria preguntar: i si la correcció no hagués estat tan senzilla i hagués comportat haver d’alterar la sigla? Aleshores jo respondria, amics meus tots, que quan hi arribem ja en parlarem. No és qüestió de començar l’any trencant-nos excessivament les banyes.\nThis entry was posted on 21/01/2016 by adhucat in barbarismes, majúscules i minúscules, mitjans de comunicació, ortotipografia and tagged rerevisada.


Psicoterapia Barcelona (Sarriá)/ Sant Cugat del Vallés- Esther Tapiz,ca\nEts aquí: Inici / Psicoteràpia\nParla perquè jo et vegi (Sòcrates, 470-399 aC)\nLa psicoteràpia és un mètode basat en la relació, la confiança i el diàleg.\nEn el procés d'autodescobriment trobaràs la causa del teu malestar i obtindràs una resposta diferent a l'esperada. Això flexibilitzarà la teva visió, el teu comportament i et dotarà de recursos nous per afrontar futures dificultats.\nSi el teu objectiu és simplement conèixer-te millor, créixer personal o professionalment, la meva visió imparcial i la comprensió de les teves àrees cegues et permetran aconseguir el desenvolupament que busques.\nConeixeràs de quina manera la teva experiència vital ha configurat la teva personalitat i la teva manera de relacionar-te amb tu mateix i amb els altres.\nDescobriràs on són les teves pors, el seu origen i com superar-les, aconseguint resultats permanents.\nEn qualsevol cas, pots acudir a les meves consultes de Barcelona (Sarrià) i Sant Cugat del Vallès.\nAtenc en espanyol, català i anglès a:\nparelles i famílies\nOmple aquest formulari i ens posarem en contacte amb tu per concertar una cita.\nVaig començar el tractament amb Esther Tapíz mentre estava vivint a l'estranger a Barcelona ..\n.. Mai havia viscut fora de casa i estava passant per un període molt intens de depressió i ansietat.\nL'Esther em va ser recomanada per un amic, i ràpidament vaig descobrir per què: la seva paciència, actitud tranquil·la i honestedat em van permetre obrir-me fàcilment.\nAl llarg del tractament, vaig descobrir més sobre mi mateixa que amb cap dels psicòlegs anteriors, i sincerament puc dir que vaig acabar el tractament sentint-me molt millor que quan vaig començar.\nSempre he estat escèptica sobre les teràpies psicològiques, però amb ella esperava les sessions impacientment, així com la millora que anava sentint.\nLa meva experiència va ser molt positiva i recomano de tot cor realitzar un teràpia amb l'Esther.\nJill, 20 anys\nTreballar amb Esther va ser una experiència realment enriquidora\nEn només 6 mesos, gràcies a les nostres sessions, vaig tenir l'oportunitat d'aprendre i créixer en gran mesura. Va treballar pacientment amb mi per resoldre els meus problemes vitals, i em va guiar molt positivament en relació a aspectes futur. Esther ofereix als seus clients un ambient segur i fiable que produeix un creixement extraordinari.\nÉs una gran psicòloga i una gran persona!\nJake, 21 anys,\nDesprés d'haver patit un fort impacte emocional a causa d'un tràgic accident ..\n.. El meu estat anímic era molt deficient. No tenia ganes de viure, pensava que la vida havia estat tremendament injusta deixant-me amb vida amb tot el que havia succeït.\nHavia assumit que mentalment no ho podria superar si no era amb ajuda. En aquests moments vaig rebre l'assistència de l'Esther i em va ajudar a poder explicar i detallar el que havia passat expressant els meus sentiments en tot moment.\nVam començar a treballar la culpa i els estats del dol, sempre des del punt de vista emocional i amb especial preocupació a totes les meves inquietuds (records de l'accident, somnis, visualització de fotografies, situacions quotidianes que fessin recordar el succés...).\nA poc a poc, gràcies al bon fer i la dedicació de l'Esther, amb una relació de gran confiança i treball, vaig anar acceptant el que havia passat, pensant que mai no ho oblidaré però sabent suportar-ho en el dia a dia.\nAmb el pas del temps, va arribar davant meu la possibilitat d'obrir-me de nou a la vida, amb ganes i il · lusió d'iniciar un camí nou i esperançador. Això va suposar per a mi un punt ia part en la meva situació emocional, que no hi hauria afrontat sense la seva ajuda.\nEn aquests moments em permeto seguir treballant el meu estat emocional deixant més al marge l'accident i dedicant-me als problemes del dia a dia.\nRecomano la inestimable ajuda de l'Esther tant per a situacions adverses que ens poden ocórrer de forma puntual com per a una millora diària en els nostres pensaments, emocions i la nostra conducta.\nLorenzo, 38 anys\nMentre estudiava a Barcelona durant un semestre vaig tenir problemes per adaptar-me al canvi cultural ..\n.. La meva escola em va recomanar visitar l'Esther perquè m'ajudés a adaptar-me i a gaudir del meu temps a Barcelona.\nGràcies a les visites amb ella vaig ser capaç d'entendre'm millor. La confiança que ella es va guanyar em va permetre obrir-me més. A mesura que m'anava coneixent més vaig ser capaç de veure els meus problemes des d'uns punts de vista totalment nous.\nPart del meu xoc cultural va ser la barrera de l'idioma. Va ser reconfortant poder-me expressar en anglès.\nLa recomano encaridament!\nAnna, 21 Jahr


Gràcia i Sarrià-Sant Gervasi, els districtes amb més participació el 10-A - VilaWeb\nDiumenge 17.04.2011 11:52\nGràcia i Sarrià-Sant Gervasi, els districtes amb més participació el 10-A\nUna mica més de deu mil vots dels 257.645 totals a Barcelona corresponen a estrangers\nBarcelona Decideix ha fet públic el resultat per districtes de la consulta sobre la independència que es va fer diumenge passat a la capital catalana. Les dades, avisen els organitzadors, no es corresponen amb la participació real dels residents de cada districte (perquè qualsevol barceloní ha pogut votar a qualsevol punt de la ciutat), sinó amb els vots que s'han recollit a cada districte. Sarrià-Sant Gervasi i Gràcia, amb una participació sobre el cens de gairebé el 30% (29,95% i 29,48%, respectivament), són els districtes capdavanters. L'Eixample, amb el 26,46%, i Ciutat Vella, amb el 22,81%, també superen la mitjana total de la ciutat, que es va establir en el 21,37% de participació censal. A l'altre extrem se situa Nou Barris, amb el 14,89%, i Horta-Guinardó, amb el 16,99%.\nRespecte al resultat, tots els districtes es van decantar aclaparadorament pel sí (la mitjana és del 89,68%). Les principals oscil·lacions van ser a Nou Barris (87,55% de sí i 10,7% de no) i Ciutat Vella (88,42% de sí i 9,71% de no).\nEstrangers i joves\nAl referèndum van poder votar dos segments de població exclosos totalment o parcialment del cens. Fins a 10.247 estrangers van participar en el 10-A, la majoria als districtes de l'Eixample (1.671), Ciutat Vella (1.371) i Sants-Montjuïc (1.280). Quant als joves entre setze anys i divuit, que també hi van poder participar, no es van acostar gaire a les urnes: l'organització sols va registrar 3.147 vots d'aquest col·lectiu. L'Eixample (566) i Sant Martí (507) són els llocs on van votar més.


21 d'octubre de 2014 Política\nDesprés del trencament de la fràgil unitat que hi havia entre els partits catalans sobiranistes, sembla que la sang torna a córrer en l’arena política.\nMalgrat ens fa mal veure com els diferents partits sobiranistes es barallen, no és pas dolent del tot que així sigui. La nostra manera de ser i no parlo dels catalans , sinó com a animals simiescs agrupats en formes tribals, fa que sigui necessari que exploti la tensió i l’estrès acumulat després d’un any d’anar junts tants lideratges com afinitats divergents.\nEls canals per poder deixar anar els nostres instints animals és ara per sort la política i els partits polítics són el millor mecanisme per expressar-ho. Abans eren els exercits i les comtesses militars. Ara són els partits i les comtesses electorals. El problema d’aquesta analogia és que ara aquesta comtessa sembla més a una guerra civil. Cal tenir clar que l’enemic de veritat no són els partits sobiranistes, sinó l’estat espanyol.\nPerò en el furor de la comtessa pot passar que entre nosaltres surti la temptació de veure al que fins ara era el teu company de batalla, com l’enemic a batre. Per moltes raons, que si és el culpable d’haver trencat la unitat, que posa problemes per tornar a anar junts perquè es creu que pot liderar millor que el que fins ara ho lidera, que el que ho lidera fins ara està retardant el procés perquè vol pactar amb l’enemic o té por de perdre el lideratge…etc . Tria la raó que vulguis, n’hi ha per donar i vendre.\nEn una comtessa sigui en forma de guerra o electoral, el més important és la rereguarda. En el nostre cas és la societat civil representada principalment per l’ANC i Òmnium. Si aquests organitzacions són capaces de mantenir-se ferms amb la voluntat d’aconseguir la independència sense voler entrar a l’arena política a on els partits esbatussen, anem bé. Si l’ANC i Òmnium hi entra, llavors haurem begut oli. No estem preparats i sobretot, perdríem la força que ens dóna justament ser la societat civil i no pas d’un partit polític.\nSi aquesta guerra civil es queda dins de l’àmbit dels partits polítics, llavors la societat civil tindrà més força per fer-los veure que s’estan equivocant amb fer la guerra entre ells. Potser llavors la unitat d’acció entre tots els partits sobiranistes pot tornar.\nPer aconseguir-ho cal dues coses:\n1) Que la societat civil s’allunyi de l’arena política per no tacar-se de sang de cap dels partits sobiranistes.\n2) Provocar a l’enemic de veritat, és a dir l’Estat espanyol, que torni a presentar batalla i així aconseguir que els nostres partits polítics sobiranistes s’adonin que han d’ajuntar esforços si volen sobreviure a l’enemic.\nAconseguir una participació massiva al 9N és la millor provocació que podem fer a l’enemic comú que tenim. Sinó no ho aconseguim, llavors potser haurem d’esperar un o dos anys més segons com hagi quedat la divisió provocada per la guerra civil. Perquè tinc clar, que amb un 9N amb poca participació, la guerra civil serà més cruenta i al final, si és que es fa les eleccions anticipades plebiscitàries ningú guanyarà amb prou solidesa per poder comandar la batalla final contra l’estat espanyol. També donarà ales als partidaris de la inexistent 3a via per continuar engalipant als catalans porucs i cagadubtes, que n’hi ha molts més del que pensem, amb els cants de sirena dels partits d’esquerra espanyolistes i d’algunes elits catalanes que viuen del BOE. Només cal veure els moviments d’alguns partits catalans com a aus de carronya quan detecten que pot haver-hi sang.


Formes per a les sabates de fusta\nLes formes de fusta per sabates serveixen per allargar i eixamplar el calçat. Les formes per sabates són sempre de fusta excepte les formes professionals que utilitzen els sabaters que aquestes són de ferro, les formes per sabates és un accessori que s'encaixa dins el calçat i la seva funció és eixamplar i allargar el calçat que desitgem perquè caminem còmodament sense patir de rascades ni de sentir-atapeït. Les formes de sabates porten també uns botons de plàstic que ens serveixen per a aquestes parts on la sabata ens causa butllofes, frecs, galindons o el senti ajustat i incòmode una forma de fusta per sabates ens serveix per al calçat esquerre i el dret. Sempre que fiquem una sabata en una forma cal aplicar dins i fora de la sabata delatador especial per a calçat i llegir bé les instruccions per a un correcte ús de la forma.\nCom allargar les sabates amb les formes de fusta\nMeta la forma per a les sabates dins de la sabata i doneu-li voltes a la rosca rodona de plàstic per adaptar la peça de fusta a la part de darrere de la sabata. Un cop ajustat la sabata dele a la rosca a poc a poc i en intervals de 20 minuts aplicant el dilatador especial per a calçat fins a aconseguir el llarg desitjat.\nCom eixamplar sabates amb les formes de fusta\nLes formes per al calçat per eixamplar sabates introdueixi-dins el calçat que desitja eixamplar un cop ficat per la part de davant ha de girar el cigonyal de metall a intervals similars a la peça d'allargar 20 minuts fins ajustar l'ample desitjat i sense oblidar d'aplicar el dilatador especial per a calçat\nEliminar frecs o molèsties en zona del peu amb les formes sabates\nSi té frecs o molèsties en alguna zona del peu que vol reforçar, utilitzeu els botons de plàstic que van en la formes per al calçat en aquestes parts on la sabata li causi butllofes, frecs, galindons o el senti ajustat i incòmode\nma sabates, formes sabates, forma per a les sabates, formes per a les sabates, forma de fusta, formes de fusta, forma dasco, formes dasco, forma per allargar, formes per allargar, forma per eixamplar, formes per eixamplar, forma per eixamplar sabates, formes per eixamplar, formes per eixamplar sabates, forma per eixamplar sabates


Polèmica pel manifest de suport d’un grup de veterinaris als correbous – Marfanta\nPla general dels assistents en l'assemblea informativa organitzada per l'Agrupació de Penyes i Comissions Taurines de les Terres de l'Ebre, el 5 d'octubre a Amposta. // ACN.\nEl Consell de Col·legis Veterinaris de Catalunya s’ha desmarcat del comunicat de suport als correbous que un grup de 29 professionals que dissabte passat va fer públic l’Agrupació de Penyes i Comissions Taurines de les Terres de l’Ebre. Segons ha remarcat la presidenta de l’entitat i del col·legi a Tarragona, Cori Escoda, en declaracions a l’ACN, el document únicament expressa “l’opinió personal” d’aquests veterinaris col·legiats, però en cap cas representa la de l’organització, que no es pronuncia en aquest aspecte. “Tenim col·lectius a favor i en contra. Per tant, com a institució ens mantenim al marge d’opinions personals”, ha subratllat Escoda. La difusió del comunicat de suport a la continuïtat dels correbous i la suposada vinculació orgànica amb el document havia aixecat les crítiques de diversos col·legiats que s’oposen a aquestes pràctiques.\nL’organisme, que integra els quatre col·legis oficials de veterinaris de Catalunya, ha volgut sortir al pas dels que el situaven al costat dels aficionats taurins. Els signants són 29 dels 31 veterinaris col·legiats que treballen, de forma remunerada, en l’aixecament de les actes que s’encarreguen de vetllar per “evitar el maltractament animal” i donar “un tracte correcte” als bous, d’acord amb el que prescriu la llei 34/2010 que regula aquests actes, segons recorden en un comunicat.\nEscoda ha recordat que el paper del col·legi tarragoní és, en aquests casos i segons preveu la mateixa norma, traslladar al Govern la proposta de nomenament de veterinaris habilitats per actuar com a agents de l’autoritat en les festes tradicionals amb bous. L’entitat proposa als col·legiats que disposen de la formació adequada que puguin optar a aquesta feina. Si compleixen els requisits, s’organitza l’assignació dels actes en funció de la zona que vol cobrir cadascun d’ells i es planteja el nomenament a la Generalitat.\nEn el cas de les Terres de l’Ebre, el delegat del Govern autoritza el seu nomenament per actuar com a agents de l’autoritat, com a “garants” de que es presti un tracte correcte als animals, que les condicions en les quals es troben siguin les adequades “i es pugui fer l’actuació”, sobre el paper, vigilant l’estat de salut dels braus a més de controlar la durada màxima dels espectacles.\nEl Consell, en aquest sentit, s’ha mostrat molest per les declaracions de càrrecs polítics com l’alcalde d’Amposta, Adam Tomàs, que va defensar la continuïtat dels correbous sobre la base de no “qüestionar” la feina dels professionals assignats pel “Col·legi de Veterinaris de Catalunya” –un organisme que, formalment, no existeix com a tal-. Així, Tomàs argumentava que de les actes emeses pels veterinaris haurien refermat que pràcticament no haurien existit casos de maltractament animals en aquests actes durant els últims nou anys.\nMor el conductor del camió que s'ha incendiat a l'AP-7 a Ulldecona


El president del PP, Pablo Casado, ha reiterat aquest dimarts al president del Govern en funcions, Pedro Sánchez, que votarà en contra de la seva investidura el proper 23 de juliol.\nEl diàleg entre PSOE i Podem torna a fracassar\nCasado ha convidat a Sánchez a buscar els vots que li permetin ser president per posar fi al bloqueig polític i fins i tot li ha recomanat que comenci a parlar de coalicions de govern amb els seus "socis preferents".\n"Ha de ser ell qui aconsegueixi els vots, hem parlat massa d'abstencions i igual cal començar a parlar de coalicions de govern", ha comentat Casado, incidint en que Espanya necessita "un govern estable".\nEl popular ha ofert una compareixença de premsa al Congrés després de la reunió amb Sánchez, la quarta que tenen des de les passades eleccions generals del 28 d'abril.\nREPETIR LES ELECCIONS, UN "FRACÀS" PER ALS SOCIALISTES\n"Més no podem fer. Hem acudit sempre a les entrevistes amb el president amb el millor tarannà però la pilota està en la teulada de Pedro Sánchez", ha abundat, per a afegir que no se li pot demanar al PP que "resolgui la papereta" a Sánchez perquè és "incomprensible".\nA més, i després de l'encreuament de retrets entre Podemos i el PSOE després de la reunió de Sánchez i Pablo Iglesias aquest matí, ha indicat que ell "no contempla que es repeteixin les eleccions" perquè "seria un fracàs" de tots els partits, però especialment del PSOE. "El que no pot ser és que els espanyols votin i després els retornem la pilota perquè resolguin el problema", ha emfatitzat, per a advertir que podria tornar a produir-se el mateix resultat.\nREUNIÓ AMB PABLO IGLESIAS\nLa reunió entre Pablo Iglesias i Pedro Sánchez ha tornat ha resultar infructuosa i Unides Podem ja ha avançat que tot apunta a la convocatòria d'unes noves eleccions mentre la vicepresidenta del PSOE, Adriana Lastra ha lamentat l'actitud dels morats.\nDurant gairebé dues hores en el Congrés, Sánchez i Iglesias han mantingut aquest dimarts la seva cinquena entrevista des de les eleccions i a solo una setmana que arrenqui el pròxim 22 de juliol la sessió d'investidura i sembla haver resultat tan infructuosa com les quatre anteriors.\nDes del partit morat asseguren que la cita només ha servit per a constatar que Sánchez "no vol negociar" sinó que intenta imposar unilateralment un govern de partit únic.\nIglesias ha demanat al president el Govern que flexibilitzi la seva posició i s'avingui a negociar un acord integral de coalició d'esquerres "sense línies vermelles".


Walzer (48 Originalwerke für Klavier)\nAquí podreu trobar informació i ajuda per interactuar amb el nostre web i realitzar les operacions més freqüents. Qualsevol altre dubte o pregunta ens la podeu adreçar anant a la secció [Contacte] del menú, per email a l'adreça audenis@audenis.com o trucant per telèfon al 932 072 758.\nPer accedir a la cerca de partitures i llibres s'ha d'escollir l'opció [Partitures] del menú superior. Després de clicar apareix un formulari que permet fer la cerca per diferents apartats (tipus d'edició, editorial, títol, autor i instrumentació).\nEl tipus d'edició es pot seleccionar des de la corresponent llista desplegable que s'obre en clicar sobre el camp.\nL'editorial, el títol i l'autor són camps que en entrar uns quants caràcters s'obre un quadre amb possibles suggerències que coincideixen amb els caràcters entrats.\nLa instrumentació és pot entrar directament fent servir els codis que apareixen en el quadre a sota del formulari o emprant la finestra auxiliar que s'obre en clicar a la icona situada a la dreta del camp. Aquesta finestra permet escollir el tipus de formació (solo, duo, trio, etc.) i un cop escollida mostra les diferents combinacions corresponents a les partitures del catàleg.\nAUDENIS, S.L. us informa, en compliment de la Llei orgànica espanyola 15/1999 de 13 de desembre de protecció de dades de caràcter personal, de l'existència d'un fitxer automatitzat de dades de caràcter personal a partir de les dades obtingudes en el registre d'usuari.\nAUDENIS, S.L. sol·licita el vostre consentiment per al tractament automatitzat de les vostres dades, amb la finalitat d'informar-vos d'activitats i promocions, així com la de millorar el servei d'atenció al client.\nL'ús de les dades que ens faciliten els clients és exclusivament per a AUDENIS, S.L. i en cap cas se cedeixen a tercers.\nAUDENIS, S.L. us informa que es compleixen les mesures de seguretat de protecció de dades personals legalment requerides, i que s'han adoptat les mesures adequades pel que fa als mitjans tècnics actualment existents per evitar qualsevol pèrdua, mal ús, alteració, intrusió o sustracció d'aquestes dades.\nAUDENIS, S.L. us informa que en qualsevol moment podeu exercitar el vostre dret d'accés, rectificació o cancel·lació de les dades facilitades, previstos per la llei, adreçant-vos a audenis@audenis.com\nSegons la Llei d'ordenació del comerç minorista de la Generalitat de Catalunya, el comprador té el dret a desistir en la compra de tots aquells productes que no estiguin dins les categories contemplades com a excepcions. Per fer ús d'aquest dret caldrà omplir degudament el document de desistiment i enviar-lo per qualsevol de les formes admeses en dret (per exemple: burofax o correu certificat amb acusament de recepció) a:\nEl termini màxim per a enviar el document és de 14 dies naturals des de la recepció de la comanda.\nEls productes s'han d'enviar sense usar i en perfectes condicions (amb l'embalatge original i sense desprecintar). No s'admetran articles malmesos o amb un embalatge diferent de l'original. La devolució d'un article suposarà el retorn de l'import total d'aquest exceptuant les despeses d'enviament.\nEn el cas d'articles amb defectes de fabricació, no caldrà omplir cap document i s'admetrà la devolució sempre que els desperfectes no hagin estat ocasionats pel transport o el mal ús per part del client. Si fos el cas, poseu-vos en contacte per email a audenis@audenis.com o per telèfon al 932 072 758 i trobarem la forma de solucionar el problema.\nReserva i tramesa\nQuan feu una comanda teniu dues opcions:\nReserva de material: En fer una reserva, se us demanarà a quina botiga voleu que us guardin el material per passar-lo a recollir. El material quedara reservat un màxim de 15 dies a partir del qual es tornarà a posar a la venda. Pot ser que alguns dels productes de la llista no estiguin a la botiga seleccionada i s'hagin de portar des de l'altra. Per això us recomanem que abans de passar a recollir el material contacteu amb la botiga escollida per tal d'assegurar-vos que ja el tenen a punt. També ens pot ajudar si a les observacions de la comanda ens indiqueu quan voleu venir a recollir-la.\nTramesa: Un cop fet el pagament, els materials s'envien per missatger i el temps normal d'entrega és de 2-3 dies laborables. Depenen de quan s'hagi rebut la comanda, la tramesa pot ser que no surti fins al dia següent i pot tardar un dia més. És important que al fer la comanda introduiu un telèfon de contacte on se us pugui localitzar en cas de qualsevol incidència en l'entrega. Podeu especificar una adreça de lliurament diferent de l'adreça de facturació i totes les indicacions que pugueu donar per tal d'ajudar en la identificació del lloc d'entrega facilitaran tot el procés d'enviament (les podeu escriure a les observacions).\nEls enviaments es fan per servei de missatgeria i les despeses de tramesa són 7€ per a totes les destinacions a Espanya peninsular. En el cas de Balears, hi ha una única tarifa de 10€. Per a enviaments a altres territoris poseu-vos en contacte mitjançant email a audenis@audenis.com.\nEnviament gratuït. Si una comanda té un import superior a 125€ les despeses d'enviament seran gratuïtes.\nTots els preus dels articles mostrats al web són preus de venda al públic (PVP). En el cas de les partitures sempre són preus amb un IVA del 4% inclòs.\nEn alguns articles al lloc del preu posa "consultar". En aquest cas haureu de posar-vos en contacte amb nosaltres, per email o telèfon, i us podrem fer una oferta de preu personalitzada.


El cotxe bolcat dins la riera de Vallcanera de Sils, on han perdut la vida dos joves. /@ACN\nDos joves de 19 i 21 anys i veïns de Tordera han mort aquest diumenge al matí en caure amb el cotxe a una riera de Sils (Selva). L'accident s'ha produït durant la matinada, però no ha estat fins a quarts de nou del matí que dos caçadors han alertat en trobar-se el cotxe bolcat.\nEls cossos han estat rescatats per efectius dels Bombers que han fet ús de material d'aigua per poder treure els joves que havien quedat atrapats a dins. Tres dotacions dels Mossos d'Esquadra i diverses patrulles de la Policia Local de Sils també s'han desplaçat a la zona de l'accident. Una grua ha acabat retirant cap a quarts d'onze el turisme amb el qual s'han accidentat els dos nois.\nEls equips d'emergències treballen en el cotxe bolcat a la riera de Vallcanera de Sils. /@ACN\nriera Vallcanera Sils


Maig | 2006 | Les coses de la Pepeta\nAra cal educar\nPublicat el 31 Maig 2006 per jginer2006\nJo sóc de Valls però no m’hi estic, la feina que faig me’n va apartar. Sí, sí, apartar, perquè jo sóc molt de Valls. Abans la feina que feia m’agradava molt, ensenyava, ara en canvi no sé que faig, suposo … Continua llegint →\nComentaris tancats a Ara cal educar\nDes del banc\nPublicat el 30 Maig 2006 per jginer2006\nEt vaig esperar, malgrat la meva espera era sense fi, mentre deixava la vista perduda entre el vaivé de les onades. Del banc estant, mesclada amb l’aigua, vaig filtrar-me entre els grans de sorra Podria haver-te esperat hores, anys… fins … Continua llegint →\nComentaris tancats a Des del banc\nMissatge a un col·lega\nPublicat el 29 Maig 2006 per jginer2006\nAquesta va dirigida a un company de misèries, perquè la seva por és la meva por, i el seu dolor també és el meu. Quan la vida se’ns fa gebre, quan només ens resignem en observar les busques del … Continua llegint →\nComentaris tancats a Missatge a un col·lega\nObriré la porta del no res i fugiré tant lluny com pugui. Que el dolor no trobi res, ni llàgrimes, ni rostres desballestats. Caminaré per sobre l'aigua ingràvida, inexistent cap a la foscor de la jungla. L'enganyaré, l'esquivaré, seré un … Continua llegint →\nComentaris tancats a No res\nPublicat el 26 Maig 2006 per jginer2006\nÉs a la nit quan sento que el teu amor és més fràgil i m’encadena a tu quan t’abraço amb la meva imaginació. Confonc la carícia dels llençols amb el tacte càlid de la punta dels teus dits, les meves … Continua llegint →\nComentaris tancats a Nit\nPublicat el 24 Maig 2006 per jginer2006\nTot jugant et mossego l’orella i tu tot jugant em pessigues la galta, les cames entrelligades reclamen el recer tebi de les parts enardides. Jo recorro, com en un passeig, les teves natges i tu amb la llenca escombres el … Continua llegint →\nComentaris tancats a tot jugant\nPublicat el 23 Maig 2006 per jginer2006\nMentre l’aigua brolla per l’ullal i s’escorre deixant xaragalls inesborrables, m’amago a la borda i deixo que la palla em cobreixi fins que em roba l’alè i em tragina fins el bell mig del planisferi. Pletòrica de llum no deixo … Continua llegint →\nPublicat el 22 Maig 2006 per jginer2006\nAl meu carrer abans estava ple de gent que anava i venia, de gent que hi treballava, de gent que hi vivia, de gent que reia, plorava i lluitava per viure. D’això fa ja fa temps, ara el meu carrer … Continua llegint →\nComentaris tancats a El meu carrer\nVaja un dia!\nPublicat el 21 Maig 2006 per jginer2006\nLa vida de pagesa és una mica dura, però sempre és millor que les feines domèstiques. Aquest cap de setmana he quedat rebentada, més que rebentada! traginant d’aquí cap allà branques d’olivera. Les parts més fines, resseques com estaven, en … Continua llegint →\nComentaris tancats a Vaja un dia!\n18 de juny de 87\nPublicat el 18 Maig 2006 per jginer2006\nQue estranya és la nit avui, una claror fosca traspassa el corredor estret fins la porta de la soledat. No n’he sabut trobar res més que això, soledat. Però ara hi aniré, la travessaré i esperaré, restaré per sempre en … Continua llegint →\nComentaris tancats a 18 de juny de 87